《代饯转运判官赵帑辖》
宋代·陈元晋

憔悴湘滨客，怀哉有此逢。
二星欣照映，三月惬游从。
公事如羹沸，归心似酒浓。
从今殊出处，别语且从容。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。